|  |  |
| --- | --- |
| LOGOAXARNEIS  **ΑΝΑΠΤΥΞΙΑΚΗ ΣΥΜΠΡΑΞΗ ΑΧΑΡΝΕΙΣ**  **ΑΣΤΙΚΗ ΜΗ ΚΕΡΔΟΣΚΟΠΙΚΗ ΕΤΑΙΡΕΙΑ**  **ΘΕΣΣΑΛΙΑΣ 60, ΑΧΑΡΝΕΣ**  **2102406732** | logo_Athina_EATA_horizontal_wt_CityofAthens_GR |

**ΔΗΜΟΣΙΑ ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ- *B΄ κύκλος***

**ΓΙΑ ΣΥΜΜΕΤΟΧΗ ΣΤΗΝ ΠΡΑΞΗ: ΣΥΜΒΟΛΗ ΣΤΗΝ ΑΠΑΣΧΟΛΗΣΗ**

**Η ΑΝΑΠΤΥΞΙΑΚΗ ΣΥΜΠΡΑΞΗ ΑΧΑΡΝΕΙΣ**

Στα πλαίσια της υλοποίησης της πράξης με τίτλο «ΣΥΜΒΟΛΗ ΣΤΗΝ ΑΠΑΣΧΟΛΗΣΗ» στο πλαίσιο της δράσης 7: «ΤΟΠΙΚΑ ΣΧΕΔΙΑ ΓΙΑ ΤΗΝ ΑΠΑΣΧΟΛΗΣΗ ΠΡΟΣΑΡΜΟΣΜΕΝΩΝ ΣΤΙΣ ΑΝΑΓΚΕΣ ΤΩΝ ΤΟΠΙΚΩΝ ΑΓΟΡΩΝ ΕΡΓΑΣΙΑΣ» της Κατηγορίας Παρέμβασης 1: «Ενεργητικές πολιτικές απασχόλησης» του Θεματικού Άξονα Προτεραιότητας 8: «Διευκόλυνση της πρόσβασης στις 3 Περιφέρειες Σταδιακής Εξόδου», του Επιχειρησιακού Προγράμματος «Ανάπτυξη Ανθρώπινου Δυναμικού» 2007-2013»

**ΠΡΟΣΚΑΛΕΙ**

τους/τις ενδιαφερόμενους/ες που πληρούν τις σχετικές προϋποθέσεις για την υποβολή αιτήσεων συμμετοχής στην εν λόγω Πράξη.

**Στο β’ κύκλο πρόσκλησης εκδήλωσης ενδιαφέροντος οι ενδιαφερόμενοι/ες μπορούν να υποβάλλουν αίτηση συμμετοχής για τους τομείς:**

**α) Συντηρητές Τεχνικών Εγκαταστάσεων (20 άνεργοι)**

**γ) Επεξεργασία Υπολειμμάτων Φυτικής Προέλευσης (15 άνεργοι)**

**1. Στόχος της Πράξης:**

Μέσω της υλοποίησης της Πράξης επιδιώκεται η προώθηση στην απασχόληση **70 ανέργων που κατοικούν στο Δήμο Αχαρνών και Δήμο Αθηναίων** και οι οποίοι θα δημιουργήσουν κοινωνικές επιχειρήσεις ή και θα προωθηθούν στην απασχόληση (ΝΘΕ ή απόκτηση εργασιακής εμπειρίας) στους τομείς:

α) Συντηρητές Τεχνικών Εγκαταστάσεων (20 άνεργοι / 3 κοινωνικές επιχειρήσεις)

β) Φροντιστές Αδέσποτων και μη, μικρών Ζώων (15 άνεργοι / 2 κοινωνικές επιχειρήσεις)

γ) Επεξεργασία Υπολειμμάτων Φυτικής Προέλευσης (15 άνεργοι / 2 κοινωνικές επιχειρήσεις)

δ) Φύλαξη Κοινόχρηστων Χώρων και Εγκαταστάσεων (20 άνεργοι / 2 κοινωνικές επιχειρήσεις και 2 ΝΘΕ ή απόκτηση εργασιακής εμπειρίας)

**2. Υποστήριξη των ωφελούμενων της Πράξης:**

Οι ωφελούμενοι θα υποστηριχθούν για τη δημιουργία 9 κοινωνικών επιχειρήσεων μέσω ενός πλέγματος επιμέρους δράσεων, που περιλαμβάνουν:

* **Δικτύωση των ωφελούμενων με επιχειρήσεις** της περιοχής
* **Κατάρτιση** ωφελούμενων στα εξής αντικείμενα:

*ΕΠΕΞΕΡΓΑΣΙΑ ΥΠΟΛΕΙΜΜΑΤΩΝ ΦΥΤΙΚΗΣ ΠΡΟΕΛΕΥΣΗΣ – β’ κύκλος*

*ΣΥΝΤΗΡΗΤΕΣ ΚΤΗΡΙΑΚΩΝ ΕΓΚΑΤΑΣΤΑΣΕΩΝ – β’ κύκλος*

*ΥΠΕΥΘΥΝΟΣ ΥΠΗΡΕΣΙΩΝ ΑΣΦΑΛΕΙΑΣ ΚΑΙ ΠΡΟΣΤΑΣΙΑΣ (ΜΕ ΠΙΣΤΟΠΟΙΗΣΗ)*

*ΦΡΟΝΤΙΣΤΕΣ ΑΔΕΣΠΟΤΩΝ ΚΑΙ ΜΗ, ΜΙΚΡΩΝ ΖΩΩΝ*

* **Συμβουλευτική υποστήριξη** των ωφελούμενων
* **Εκπόνηση επιχειρηματικών σχεδίων για τη σύσταση νέων επιχειρήσεων και συμβουλευτική υποστήριξη** των ιδρυθεισών επιχειρήσεων κατά τα πρώτα στάδια της λειτουργίας τους
* **Συμβουλευτική υποστήριξη των νέο-ιδρυθέντων επιχειρήσεων**

**3. Προϋποθέσεις συμμετοχής:**

Δικαίωμα συμμετοχής στις δράσεις της Πράξης έχουν οι ενδιαφερόμενοι/ες που πληρούν αθροιστικά τις κατωτέρω προϋποθέσεις:

α) είναι **άνεργοι**, εγγεγραμμένοι/ες στα Μητρώα Ανεργίας του ΟΑΕΔ και με κάρτα ανεργίας σε ισχύ ή σε ειδικό κατάλογο του ΟΑΕΔ, εκτός Μητρώου ανεργίας.

β) είναι μόνιμοι **κάτοικοι της περιοχής παρέμβασης**, δηλαδή του **Δήμου Αχαρνών και του Δήμου Αθηναίων**

**Διευκρίνιση: *Οι μόνιμοι κάτοικοι του Δήμου Αθηναίων μπορούν να υποβάλουν αίτηση συμμετοχής μόνο για τον τομέα γ’- Επεξεργασία Υπολειμμάτων Φυτικής Προέλευσης.***

**4. Αίτηση και Δικαιολογητικά Συμμετοχής:**

**Υποχρεωτικά:**

• Αντίγραφο Αστυνομικής Ταυτότητας ή Διαβατηρίου

• Αντίγραφο Δελτίου Ανεργίας σε ισχύ κατά την ημερομηνία αίτησης

• Βεβαίωση από τον ΟΑΕΔ εάν ο αιτών είναι εγγεγραμμένος σε ειδικό κατάλογο του ΟΑΕΔ, εκτός Μητρώου ανεργίας

• Αντίγραφο του Εκκαθαριστικού Σημειώματος (2014) ή Υπεύθυνη Δήλωση του Ν. 1599/86 ότι δεν υποχρεούται ο ωφελούμενος να υποβάλλει φορολογική δήλωση λόγω εισοδήματος.

• Πιστοποιητικό μονίμου κατοικίας

• Υπεύθυνη Δήλωση του Ν. 1599/86 ότι ο/η ωφελούμενος/η δεν συμμετέχει την ίδια περίοδο σε άλλο συγχρηματοδοτούμενο πρόγραμμα

• Βεβαίωση Υγειονομικής Επιτροπής που αναφέρεται το ποσοστό αναπηρίας (για Α.μ.Ε.Α.)

• Νομιμοποιητικά Έγραφα για όσους δηλώνουν μονογονεϊκή οικογενειακή κατάσταση

• Πιστοποιητικό οικογενειακής Κατάστασης για Προστατευόμενα μέλη που δεν φαίνονται στο Εκκαθαριστικό

• Φωτοτυπία τίτλου σπουδών της ημεδαπής (ή ισότιμο και αναγνωρισμένο από τον ΕΟΠΠΕΠ/ΔΟΑΤΑΠ τίτλο σπουδών του εξωτερικού ή τα οριζόμενα και ειδικότερα παρ.11 του αρθ. 26 του ΠΔ50/2011, όπως τροποποιήθηκε, συμπληρώθηκε και ισχύει).

**Προαιρετικά (εφόσον υπάρχουν):**

1. Φωτοτυπία πτυχίου ξένων γλωσσών
2. Βεβαιώσεις παρακολούθησης προγραμμάτων κατάρτισης
3. Βεβαιώσεις επαγγελματικής εμπειρίας

**5. Πληροφορίες, Υποβολή Αιτήσεων Συμμετοχής, Προθεσμία:**

Οι ενδιαφερόμενοι/ες μπορούν να αναζητήσουν πληροφορίες και να υποβάλλουν την αίτηση συμμετοχής συνοδευόμενη από τα απαραίτητα δικαιολογητικά σε:

* ΕΟΕΣ ΕΥΞΕΙΝΗ ΠΟΛΗ

ΘΕΣΣΑΛΙΑΣ 60, ΑΧΑΡΝΕΣ, ΤΚ 13671, ΤΗΛ. 2102406732

* Εταιρεία Ανάπτυξης και Τουριστικής Προβολής Αθηνών, ΕΑΤΑ Α.Ε

ΞΕΝΟΦΩΝΤΟΣ 7, ΤΚ 10557, ΑΘΗΝΑ, ΤΗΛ. 2105201611-12, αρμόδια κα. Μακέδου

* στις ιστοσελίδες των Εταίρων της Αναπτυξιακής Σύμπραξης «ΑΧΑΡΝΕΙΣ»:

[www.efxini.gr](http://www.efxini.gr) , [www.acharnes.gr](http://www.acharnes.gr), [www.developathens.gr](http://www.developathens.gr)

Για περισσότερες πληροφορίες οι ενδιαφερόμενοι/ες μπορούν να καλούν στα ανωτέρω τηλέφωνα.

Όσοι/ες επιθυμούν να **υποβάλλουν την αίτηση** συμμετοχής στις δράσεις που περιλαμβάνει η Πράξη μπορούν αυτοπροσώπως ή μέσω άλλου εξουσιοδοτημένου προσώπου –εφόσον η εξουσιοδότηση έχει θεωρηθεί ως προς το γνήσιο της υπογραφής τους από δημόσια αρχή- να προσέρχονται από **17/11/2014 έως 28/11/2014,**  **ώρες: 09:30-15:00 στα γραφεία του ΕΟΕΣ ΕΥΞΕΙΝΗ ΠΟΛΗ ή της ΕΑΤΑ ΑΕ.**

Εναλλακτικά, οι αιτήσεις και τα συνυποβαλλόμενα δικαιολογητικά μπορούν να υποβληθούν και **ταχυδρομικώς** στην παραπάνω διεύθυνση, με **συστημένη** **επιστολή**.

Προσοχή - Στη συγκεκριμένη περίπτωση η ημερομηνία της σφραγίδας του ταχυδρομείου δε λαμβάνεται υπόψη. Όσες αιτήσεις **υποβληθούν ταχυδρομικά**, θα θεωρηθούν **εμπρόθεσμες** μόνο αν παραληφθούν και πρωτοκολληθούν μέχρι την ως άνω ημέρα λήξης της προθεσμίας υποβολής τους.

**6. Εταίροι:**

Εταίροι της Αναπτυξιακής Σύμπραξης είναι οι:

1. ΕΟΕΣ ΕΥΞΕΙΝΗ ΠΟΛΗ – Συντονιστής

2. Δήμος Αχαρνών

3. Δημοτική Κοινωφελής Επιχείρηση Δήμου Αχαρνών

4. Εταιρεία Ανάπτυξης και Τουριστικής Προβολής Δήμου Αθηναίων - Ανώνυμος Αναπτυξιακή Εταιρεία ΟΤΑ Α.Ε. – ΕΑΤΑ Α.Ε.

5. Κέντρο Επαγγελματικής Κατάρτισης «ΑΙΑΣ» Α.Ε.

6. Σύνδεσμος Πάρνηθας

7. ΙΕΜ – ΕΡΓΑ – ΕΡΕΥΝΕΣ – ΜΕΛΕΤΕΣ ΠΕΡΙΒΑΛΛΟΝΤΟΣ ΚΑΙ ΧΩΡΟΤΑΞΙΑΣ Α.Ε

8. Ινστιτούτου Αστικού Περιβάλλοντος και Ανθρώπινου Δυναμικού, Πάντειο Πανεπιστήμιο

9. Εταιρεία Κοινωνικής και Πολιτισμικής Στήριξης Παλιννοστούντων Ομογενών (Ε.Κ.ΠΟ.Σ.Π.Ο. ΝΟΣΤΟΣ)

10. Σύνδεσμος Βιομηχάνων-Βιοτεχνών Εμπόρων-Επαγγελματιών Αχαρνών (Σ.Β.Β.Ε.Ε.Α.)

11. ΜΚΟ Equal Society – Κοινωνία Ίσων Ευκαιριών

**O ΔΙΑΧΕΙΡΙΣΤΗΣ ΤΗΣ ΑΣ ΑΧΑΡΝΕΙΣ**

**ΚΡΗΜΝΙΑΝΙΩΤΗΣ Ν.**